La cotització a la Seguretat Social dels treballadors per compte propi o autònoms amb un grau de discapacitat igual o superior al 33 per cent, víctimes de violència de gènere i les víctimes de terrorisme que causin alta inicial o que no hagin estat en situació d'alta en els 2 anys immediatament anteriors, a comptar de la data d'efectes de l'alta, en el règim especial de la Seguretat Social dels treballadors per compte propi o autònoms, s'efectua de la manera següent:
En cas que s'opti per cotitzar per la base mínima que correspongui, es poden beneficiar d'una reducció sobre la cotització per contingències comunes durant els 12 primers mesos immediatament següents a la data d'efectes de l'alta, que consisteix en una quota única mensual de 60 euros, que comprèn tant les contingències comunes com les contingències professionals, i aquests treballadors queden exceptuats de cotitzar per cessament d'activitat i per formació professional.
D'aquesta quota de 60 euros, 51,50 euros corresponen a contingències comunes i 8,50 euros a contingències professionals.
Alternativament, els treballadors per compte propi o autònoms que compleixin els requisits que preveu l'apartat anterior i optin per una base de cotització superior a la mínima que correspongui, es poden aplicar durant els 12 primers mesos immediatament següents a la data d'efectes de l'alta una reducció del 80 per cent sobre la quota per contingències comunes, i la quota a reduir és la resultant d'aplicar a la base mínima de cotització que correspongui el tipus de cotització per contingències comunes vigent en cada moment.
Després del període inicial de 12 mesos que preveuen els dos apartats anteriors, i independentment de la base de cotització escollida, els treballadors per compte propi que gaudeixin de la mesura prevista en aquest article es poden aplicar una bonificació sobre la quota per contingències comunes, i la quota a bonificar és la resultant d'aplicar a la base mínima de cotització que correspongui el 50 per cent del resultat d'aplicar a la base mínima de cotització que correspongui el tipus de cotització per contingències comunes vigent en cada moment, per un període màxim de fins a 48 mesos, fins a completar un període màxim de 5 anys després de la data d'efectes de l'alta.
En els supòsits que el treballador per compte propi o autònom resideixi i exerceixi la seva activitat en un municipi en què en el padró municipal actualitzat a l'inici de l'activitat constin menys de 5.000 habitants, un cop finalitzat el període inicial de 12 mesos d'aplicació dels beneficis en la cotització que estableixen els apartats anteriors, té dret durant els 12 mesos següents a aquests mateixos incentius.
En aquests casos l'aplicació de la bonificació pel 50 per cent, prevista a l'apartat anterior, s'aplica una vegada transcorreguts els 24 mesos inicials, durant un període màxim de fins a 36 mesos, fins a completar un període màxim de 5 anys des de la data d'efectes de l'alta.
Per beneficiar-se d'aquestes mesures durant els 12 mesos següents al període inicial, el treballador per compte propi o autònom ha de:
Estar empadronat en un municipi de menys de 5.000 habitants, segons les dades oficials del padró en vigor en el moment de l'alta en el règim especial de la Seguretat Social dels treballadors per compte propi o autònoms que causa el dret a l'incentiu que preveu aquest article.
Estar donat d'alta en el cens d'obligats tributaris de l'Agència Estatal d'Administració Tributària o de les hisendes forals, i el lloc d'exercici de l'activitat declarada ha de correspondre a un municipi amb un padró municipal inferior a 5.000 habitants.
Mantenir l'alta en l'activitat autònoma o per compte propi en l'avantdit municipi en els dos anys següents a l'alta en el règim especial de la Seguretat Social dels treballadors per compte propi o autònoms que causa el dret a l'incentiu que preveu aquest article; així com romandre empadronat al mateix municipi els quatre anys següents a l'alta esmentada.
En cas que no compleixi els requisits esmentats, el treballador per compte propi o autònom ha de reintegrar la totalitat de les quantitats deixades d'ingressar per l'aplicació de l'incentiu, a partir del dia primer del mes següent en què quedi acreditat aquest incompliment.
El període de baixa en el règim especial de la Seguretat Social dels treballadors per compte propi o autònoms, exigit en els apartats anteriors per tenir dret als beneficis en la cotització que s'hi preveuen en cas de reprendre una activitat per compte propi, és de 3 anys quan els treballadors autònoms hagin gaudit dels beneficis esmentats en el seu període d'alta anterior en el règim especial esmentat.
En el supòsit que la data d'efectes de les altes a què es refereixen els apartats 1 a 3 no coincideixi amb el dia primer del mes natural respectiu, el benefici corresponent al mes esmentat s'aplica de manera proporcional al nombre de dies d'alta en aquest.
El que preveu aquest article és aplicable encara que els beneficiaris d'aquesta mesura, una vegada iniciada la seva activitat, ocupin treballadors per compte d'altri.
Les bonificacions de quotes que preveu aquest article es financen amb càrrec a la partida pressupostària corresponent del Servei Públic d'Ocupació Estatal i les reduccions de quotes se suporten pel pressupost d'ingressos de la Seguretat Social i per les mútues col·laboradores amb la Seguretat Social, respectivament.
Un cop finalitzat el període màxim de gaudi dels beneficis de cotització que preveu aquest article, és procedent la cotització per totes les contingències protegides a partir del dia primer del mes següent al que es produeixi aquesta finalització.
El que disposa aquest article també és aplicable, a opció dels interessats, en els supòsits de treballadors autònoms que estiguin d'alta en aquest règim especial i els sobrevingui una discapacitat en un grau igual o superior al 33 per cent.
En aquest cas, l'aplicació de les mesures que preveu aquest article es produeix a partir del dia primer del mes següent al que s'efectuï aquesta elecció.
Alternativament, els treballadors per compte propi o autònoms que compleixin els requisits que preveu el paràgraf anterior i optin per una base de cotització superior a la mínima que els correspongui es poden aplicar durant els 12 primers mesos immediatament següents a la data d'efectes de l'alta una reducció sobre la quota per contingències comunes, i la quota a reduir és el 80 per cent del resultat d'aplicar a la base mínima de cotització que correspongui el tipus mínim de cotització vigent en cada moment, inclosa la incapacitat temporal.
En els supòsits que el treballador per compte propi o autònom resideixi i dugui a terme la seva activitat en un municipi on al padró municipal actualitzat a l'inici de l'activitat constin menys de 5.000 habitants, finalitzat el període inicial de 12 mesos d'aplicació de reduccions en les quotes per contingències comunes, inclosa la incapacitat temporal, establertes en els dos primers paràgrafs d'aquest apartat, té dret durant els 12 mesos següents a aquests mateixos incentius.
En aquests casos l'aplicació de la bonificació pel 50 per cent, que preveu el paràgraf anterior, s'ha d'aplicar, una vegada transcorreguts els 24 mesos inicials, durant un període màxim de fins a 36 mesos, fins a completar un període màxim de 5 anys des de la data d'efectes de l'alta.
Per beneficiar-se d'aquestes reduccions durant els 12 mesos següents al període inicial, el treballador per compte propi o autònom:
1r) Ha d'estar empadronat en un municipi de menys de 5.000 habitants, segons les dades oficials del padró en vigor en el moment de l'alta en el règim especial de la Seguretat Social dels treballadors per compte propi o autònoms que causa el dret a l'incentiu que preveu aquest article.
2n) Ha d'estar donat d'alta en el cens d'obligats tributaris de l'Agència Estatal d'Administració Tributària o de les hisendes forals, i el lloc on es du a terme l'activitat declarada ha de correspondre a un municipi amb un padró municipal inferior a 5.000 habitants.
3r) Ha de mantenir l'alta en l'activitat autònoma o per compte propi al municipi esmentat els dos anys següents a l'alta en el règim especial de la Seguretat Social dels treballadors per compte propi o autònoms que causa el dret a l'incentiu que preveu aquest article; així mateix, ha de romandre empadronat al mateix municipi els quatre anys següents a l'alta esmentada.
En cas que no compleixi els requisits esmentats, el treballador per compte propi o autònom ha de reintegrar la totalitat de les quantitats deixades d'ingressar per l'aplicació de l'incentiu, a partir del primer dia del mes següent en què quedi acreditat l'incompliment.
La quota per contingències comunes, inclosa la incapacitat temporal, de les persones amb un grau de discapacitat igual o superior al 33 per cent, les víctimes de violència de gènere i les víctimes del terrorisme, que causin alta inicial o que no hagin estat en situació d'alta en els 5 anys immediatament anteriors, a comptar de la data d'efectes de l'alta, en el règim especial de la Seguretat Social dels treballadors per compte propi o autònoms, es redueix a la quantia de 50 euros mensuals durant els 12 mesos immediatament següents a la data d'efectes de l'alta, en cas que optin per cotitzar per la base mínima que els correspongui.
El que disposen els apartats anteriors també és aplicable als socis de societats laborals i als socis treballadors de cooperatives de treball associat que estiguin enquadrats en el règim especial de la Seguretat Social dels treballadors per compte propi o autònoms, quan compleixin els requisits dels apartats anteriors d'aquest article.
Les bonificacions i reduccions de quotes previstes en el present article es financen amb càrrec a la corresponent partida pressupostària del Servei Públic d'Ocupació Estatal i les suporta el pressupost d'ingressos de la Seguretat Social, respectivament.